
Ministru kabineta noteikumi Nr. 153
Rīgā 2026. gada 24. martā (prot. Nr. 16 13. §)
Grozījumi Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi"
Izdoti saskaņā ar Bezdarbnieku un darba meklētāju atbalsta likuma 4. panta trīspadsmito daļu un Valsts informācijas sistēmu likuma 5. panta 1.2 daļu
· 1. Izdarīt Ministru kabineta 2017. gada 28. marta noteikumos Nr. 172 "Bezdarbnieku uzskaites un reģistrēto vakanču informācijas sistēmas noteikumi" (Latvijas Vēstnesis, 2017, 66. nr.; 2019, 133. nr.; 2022, 14. nr.; 2024, 242. nr.) šādus grozījumus:
· 1.1. izteikt tiesību akta izdošanas pamatojuma norādi šādā redakcijā:
· "Izdoti saskaņā ar Bezdarbnieku un darba meklētāju atbalsta likuma 4. panta trīspadsmito daļu un Valsts informācijas sistēmu likuma 5. panta 1.2 daļu";
· 1.2. izteikt 1.3. apakšpunktu šādā redakcijā:
· "1.3. informācijas sistēmā iekļauto datu apstrādes noteikumus un kārtību;";
· 1.3. papildināt ar 1.4. apakšpunktu šādā redakcijā:
· "1.4. informācijas sistēmas pārzini;";
· 1.4. papildināt ar 1.5. apakšpunktu šādā redakcijā:
· "1.5. nosacījumus piekļuves nodrošināšanai informācijas sistēmā iekļautajai informācijai.";
· 1.5. izteikt 2.2. apakšpunktu šādā redakcijā:
· "2.2. bezdarbnieku reģistrēšanu un uzskaiti;";
· 1.6. izteikt 2.7. apakšpunktu šādā redakcijā:
· "2.7. personu darbā iekārtošanās analīzi un noteiktu sniegtā atbalsta efektivitāti, tai skaitā par personām, kuras vairs nav bezdarbnieka statusā, kā arī par personām, kuras ir beigušas dalību nodarbinātības pasākumā kā darba meklētāji un bezdarba riskam pakļautās personas.";
· 1.7. izteikt 5.1. apakšpunktu šādā redakcijā:
· "5.1. datubāze, kurā iekļautas personas, kuras ir pieprasījušas un saņēmušas vai kurām ir atteikts bezdarbnieka statuss, darba meklētāji un bezdarba riskam pakļautās personas (turpmāk – personu reģistrs);";
· 1.8. svītrot 5.4. apakšpunktu;
· 1.9. izteikt 6.1. apakšpunktu šādā redakcijā:
· "6.1. bezdarbniekiem:
· 6.1.1. pamatdatus par personu;
· 6.1.2. datus par personas pieteikšanos bezdarbnieka statusam un lēmumu par tā piešķiršanu vai atteikumu piešķirt bezdarbnieka statusu;
· 6.1.3. datus par personas dalību pasākumos, tai skaitā par darba meklēšanas rezultātiem;";
· 1.10. izteikt 6.2. apakšpunktu šādā redakcijā:
· "6.2. darba meklētājiem un bezdarba riskam pakļautajām personām:
· 6.2.1. šo noteikumu 7.1., 7.2., 7.4., 7.5., 7.11. un 7.16. apakšpunktā minētos pamatdatus par personu;
· 6.2.2. datus par personas dalību pasākumos;";
· 1.11. izteikt 7.12. apakšpunktu šādā redakcijā:
· "7.12. informāciju par personas nodarbinātību, saglabājot bezdarbnieka statusu:
· 7.12.1. nodarbinātības ilgums;
· 7.12.2. darba devēja nosaukums;
· 7.12.3. profesija;
· 7.12.4. līguma darba veids;
· 7.12.5. vakances numurs, ja vakance ir reģistrēta informācijas sistēmā;";
· 1.12. izteikt 7.16.3. apakšpunktu šādā redakcijā:
· "7.16.3. aģentūras struktūrvienība, kurā iegūts bezdarbnieka statuss;";
· 1.13. izteikt 7.18. apakšpunktu šādā redakcijā:
· "7.18. datus par personas ienākumiem, ja persona ir sociāli apdrošināta kā pašnodarbinātais (apdrošināšanas perioda sākuma datums, apdrošināšanas perioda beigu datums);";
· 1.14. svītrot 11. punktu;
· 1.15. izteikt 12.12. apakšpunktu šādā redakcijā:
· "12.12. sabiedrība ar ierobežotu atbildību "Latvijas Digitālās veselības centrs" – šo noteikumu 7.19. apakšpunktā minētos datus;";
· 1.16. izteikt 17. punktu šādā redakcijā:
· "17. Informācijas sistēmā uzkrātos personas datus glabā 10 gadus no bezdarbnieka vai darba meklētāja statusa zaudēšanas dienas vai bezdarba riskam pakļautās personas dalības pabeigšanas preventīvajā bezdarba samazināšanas pasākumā vai piecus gadus no šo noteikumu 3.1. apakšpunktā minētās personas autentifikācijas informācijas sistēmā. Datus, kuru glabāšanas termiņš informācijas sistēmā ir beidzies, glabā informācijas sistēmas datu arhīvā, lai nodrošinātu personas atbilstības pārbaudi dalībai aģentūras organizētajos pasākumos."
· 2. Šo noteikumu 1.5., 1.6., 1.7., 1.9., 1.10. un 1.12. apakšpunkts stājas spēkā 2026. gada 1. aprīlī.

